|  |
| --- |
|  |

REPUBLIKA SLOVENIJA

**MINISTRSTVO ZA ZUNANJE ZADEVE**

SEKRETARIAT

Kadrovska služba

Prešernova cesta 25, 1000 Ljubljana T: 01 478 2000

F: 01 478 2340

E: gp.mzz@gov.si

www.mzz.gov.si

Številka: 1100-48/2022/1

Datum: 3. 10. 2022

Zadeva: Objava prostega delovnega mesta

Na podlagi prvega odstavka 25. člena Zakona o delovnih razmerjih (Uradni list RS, št. [21/13](http://www.uradni-list.si/1/objava.jsp?sop=2013-01-0784), [78/13 – popr.](http://www.uradni-list.si/1/objava.jsp?sop=2013-21-2826), [47/15](http://www.uradni-list.si/1/objava.jsp?sop=2015-01-1930) – ZZSDT, [33/16](http://www.uradni-list.si/1/objava.jsp?sop=2016-01-1428) – PZ-F, [52/16](http://www.uradni-list.si/1/objava.jsp?sop=2016-01-2296), [15/17](http://www.uradni-list.si/1/objava.jsp?sop=2017-01-0741) – odl. US, [22/19](http://www.uradni-list.si/1/objava.jsp?sop=2019-01-0914) – ZPosS, [81/19](http://www.uradni-list.si/1/objava.jsp?sop=2019-01-3722), [203/20](http://www.uradni-list.si/1/objava.jsp?sop=2020-01-3772) – ZIUPOPDVE, [119/21](http://www.uradni-list.si/1/objava.jsp?sop=2021-01-2550) – ZČmIS-A, [202/21](http://www.uradni-list.si/1/objava.jsp?sop=2021-01-4069) – odl. US, [15/22](http://www.uradni-list.si/1/objava.jsp?sop=2022-01-0215) in [54/22](http://www.uradni-list.si/1/objava.jsp?sop=2022-01-1186) – ZUPŠ-1) Ministrstvo za zunanje zadeve objavlja prosto delovno mesto:

**SISTEMSKI ADMINISTRATOR VII/2 - II (m/ž) v SLUŽBI ZA VARNOST, NEPREMIČNINE IN LOGISTIKO – Oddelku za varnost (šifra delovnega mesta 30161)**

Kandidati, ki se bodo prijavili na prosto delovno mesto, morajo izpolnjevati splošne pogoje, ki jih urejajo predpisi s področja delovnega prava in pogoje v skladu z Zakonom o javnih uslužbencih:

- končano najmanj visokošolsko strokovno izobraževanje (prejšnje)/visokošolska strokovna izobrazba (prejšnja) ali visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) ali visokošolsko univerzitetno izobraževanje (prva bolonjska stopnja)/visokošolska univerzitetna izobrazna (prva bolonjska stopnja)

- najmanj 3 leta delovnih izkušenj;

- državljanstvo Republike Slovenije;

- znanje uradnega jezika;

- ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev;

- zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;

- dovoljenje za dostop do tajnih podatkov (nacionalno, EU in NATO) stopnje »TAJNO«.

**Opis delovnega mesta iz sistemizacije**:

* zagotavljanje delovanja strežnikov, omrežij, operacijskih sistemov in na njih aplikacij, komunikacijskih sistemov ter drugih orodij;
* opravljanje drugih nalog podobne stopnje zahtevnosti po navodilu vodje.

Prijava mora vsebovati:

1. izjavo o izpolnjevanju pogoja glede zahtevane stopnje izobrazbe, iz katere mora biti razvidna stopnja in smer izobrazbe ter leto in ustanova, na kateri je izobrazba pridobljena;

2. izjavo kandidata o vseh dosedanjih zaposlitvah, v kateri kandidat navede datum sklenitve in datum prekinitve delovnega razmerja pri posameznem delodajalcu, ter kratko opiše delo, ki ga je opravljal;

3. izjavo kandidata, da:

- je državljan Republike Slovenije;

- ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev;

- zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;

4. soglasje kandidata, da za namen te objave dovoljuje Ministrstvu za zunanje zadeve pridobitev podatkov iz 1. in 3. točke iz uradne evidence;

5. izjavo kandidata, da soglaša s tem, da se bo zanj v skladu z Zakonom o tajnih podatkih (Uradni list RS, št. 50/06-uradno prečiščeno besedilo in 9/10) opravilo varnostno preverjanje za izdajo dovoljenja za dostop do tajnih podatkov najmanj do stopnje tajnosti »TAJNO« (nacionalno, EU in NATO).

V primeru, da kandidat z vpogledom v uradne evidence ne soglaša, mora predložiti ustrezna dokazila sam.

Kot delovne izkušnje se šteje delovna doba na delovnem mestu, za katerega se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katerega se zahteva za eno stopnjo nižja izobrazba, razen pripravništva v eno stopnji nižji izobrazbi. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnje izobrazbe. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Pri izbranem kandidatu se bo preverjalo ali ima izdano veljavno dovoljenje za dostop do tajnih podatkov (nacionalno, EU in NATO) do stopnje »TAJNO«, sicer ga bo moral pridobiti do dneva nastopa dela.

Zaželeno je, da prijava vsebuje tudi kratek življenjepis, ter da kandidat v njej poleg formalne izobrazbe navede tudi druga znanja in veščine, ki jih je pridobil.

**Delo na delovnem mestu bo obsegalo opravljanje naslednjih nalog (poleg nalog iz sistemizacije delovnega mesta):**

- projektiranje varnostno tehničnih sistemov;

- koordinacija nameščanja, konfiguriranja, vzdrževanja in upravljanja varnostno tehničnih sistemov;

- koordinacija upravljanja in vzdrževanja mrežnih naprav;

- vodenje evidenc in priprava oz. koordinacija zahtevnejše dokumentacije (javni razpisi s področja tehničnega varovanja);

- usklajevanje in sodelovanje z drugimi oddelki pri horizontalnih nalogah.

**Prednost pri izbiri bodo imeli kandidati:**

* **z opravljeno NPK "pooblaščeni inženir varnostnih sistemov" oz. da izpolnjuje pogoje za pristop k opravljanju usposabljanja za pridobitev naziva;**
* **z najmanj 5 let delovnih izkušenj na področju tehničnega varovanja objektov;**
* **s tehničnim znanjem angleškega jezika;**
* **z računalniško pismenostjo (poznavanje programskih orodij Microsoft Office, zaželeno poznavanje Microsoft Visio in AutoCAD);**
* **z vozniškim dovoljenjem kategorije B;**
* **s pripravljenostjo za dodatna izobraževanja.**

Ministrstvo za zunanje zadeve bo opravilo izbiro kandidata po predmetni objavi in z izbranim kandidatom za zasedbo prostega delovnega mesta sistemski administrator VII/2 - II (šifra 30161) sklenilo **delovno razmerje za nedoločen čas**, in sicer s polnim delovnim časom in 2-mesečnim poskusnim delom. Poskusno delo se lahko podaljša v primeru začasne odsotnosti z dela.

Izbrani kandidat bo delo opravljal v prostorih Ministrstva za zunanje zadeve, Prešernova 25, 1000 Ljubljana in v drugih uradnih prostorih ministrstva.

Kandidati vložijo prijavo v pisni obliki, ki jo pošljejo v zaprti ovojnici **z označbo**: »za objavo za delovno mesto sistemski administrator VII/2 – II (šifra 30161)« na **naslov**: Ministrstvo za zunanje zadeve, Kadrovska služba, Prešernova 25, Ljubljana, in sicer **v roku 8 dni** po objavi na spletnem portalu GOV.SI in Zavodu Republike Slovenije za zaposlovanje. Za pisno obliko prijave se šteje tudi elektronska oblika, poslana na **elektronski naslov**: kadrovska.mzz@gov.si, pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni.

Dodatne informacije o izvedbi javne objave: Vesna Rek Kovačič, telefon: 01 478 2298, vsak delavnik od 10:00 do 11:00 ure.

V besedilu objave uporabljeni izrazi, zapisani v moški spolni slovnični obliki, so uporabljeni kot nevtralni za moške in ženske.

**Mag. Renata CVELBAR BEK**

**Veleposlanica**

**v. d. generalne sekretarka**

.